เตือน! คนริม “เจ้าพระยา” รับมือน้ำทะเลหนุนสูง 5-13 ต.ค.นี้
“กรมอุทกศาสตร์” เตือนประชาชนเตรียมรับมือน้ำทะเลหนุนสูงช่วง 5-13 ต.ค. แนะติดตามสถานการณ์ใกล้ชิด
“กรมอุทกศาสตร์” เตือนประชาชนเตรียมรับมือน้ำทะเลหนุนสูงช่วง 5-13 ต.ค. แนะติดตามสถานการณ์ใกล้ชิด
4 ต.ค. 2565

กรมอุทกศาสตร์ ออกประกาศเตือนระบุว่า ในวันที่ 5-13 ต.ค. 65 ระหว่างเวลาประมาณ 16.00-19.00 น. เป็นช่วงที่น้ำทะเลหนุนสูง บริเวณกองบัญชาการกองทัพเรือ กรุงเทพมหานคร ป้อมพระจุลจอมเกล้าฯ และพื้นที่ใกล้เคียง ประกอบกับมรสุมตะวันตกเฉียงใต้ที่พัดปกคลุมอ่าวไทย รวมทั้งมีการระบายน้ำบริเวณท้ายเขื่อนเจ้าพระยา
ลักษณะดังกล่าวอาจทำให้ระดับน้ำในแม่น้ำเจ้าพระยาเพิ่มสูงขึ้นกว่าปกติ โดยคาดหมายว่าที่บริเวณกองบัญชาการกองทัพเรือ กรุงเทพมหานคร และพื้นที่ใกล้เคียง และบริเวณป้อมพระจุลจอมเกล้าฯและพื้นที่ใกล้เคียง ระดับน้ำจะมีความสูง ประมาณ 1.70-2.00 เมตร จากระดับทะเลปานกลาง
ดังนั้นจึงขอให้ระมัดระวังผลกระทบที่จะเกิดขึ้นจากระดับน้ำขึ้นสูงดังกล่าว และติดตามสภาวะระดับน้ำอย่างใกล้ชิด